৫ দশক ধরে বসবাসকারী ৫০ টি পরিবারকে উচ্ছেদের নোটিস বিশ্বভারতীর

শান্তিনিকেতন: রাজ্যে সরকার বদল হতে এবার অ্যাকশন মুডে রাজ্যের কেন্দ্রীয় বিশ্ববিদ্যালয় বিশ্বভারতী (Visva Bharati)। প্রায় ৫ দশক ধরে বসবাসকারী ৫০ টি পরিবারকে বিশ্বভারতীর উচ্ছেদ নোটিসকে ঘিরে ব্যাপক চাঞ্চল্য ছড়ালো কবিগুরু রবীন্দ্রনাথ ঠাকুরের শান্তিনিকেতনের ভুবনডাঙ্গায়। যা নিয়ে শুরু হয়েছে শাসক-বিরোধী রাজনৈতিক তর্জা।

জানা গিয়েছে, বোলপুর লাগোয়া রায়পুর জমিদারদের কাছ থেকে জমি নিয়ে শান্তিনিকেতন গড়ে উঠেছিল। রায়পুরের রাজ পরিবারের সদস্য ভুবনমোহন সিংহ তাঁর নামেই এলাকার নাম ভুবনডাঙ্গা।জানা যায় রবীন্দ্রনাথ ঠাকুর নিজেও শান্তিনিকেতনের (Santiniketan) পার্শ্ববর্তী এলাকায় আদিবাসীদের বসবাস করার জন্য নিজে উদ্যোগী হয়েছিলেন। আর তাঁর প্রতিষ্ঠিত বিশ্বভারতী কর্তৃপক্ষ সেই সমস্ত মানুষদের বিতাড়িত করতে চাইছে। খুব স্বাভাবিকভাবেই প্রায় ৫০ বছর ধরে বংশ পরম্পরা শান্তিনিকেতনের বাঁধের পারে বসবাস করে ৫০ টি পরিবার। রাজ্যে পালা বদল হতেই বিশ্বভারতী তাদের জমি ফিরে পেতে উচ্ছেদ নোটিস দিয়েছে। যা ঘিরে চাঞ্চল্য পরিবেশ তৈরি হয়েছে রবীন্দ্রনাথের শান্তিনিকেতনের ভুবনডাঙ্গায়।